Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 123/10)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Irpinia”

PDO-IT-A0279-AM02

Tiedonannon päivämäärä: 17. joulukuuta 2021

HYVÄKSYTYN MUUTOKSEN KUVAUS JA PERUSTELUT

1. Otsikko Uudet tuotetyypit

— Seuraavat tyypit on lisätty: Spumante bianco (valkoinen kuohuviini), Spumante rosso (punainen kuohuviini), Spumante rosato (roseekuohuviini), Spumante Aglianico (Aglianico-kuohuviini), Spumante Aglianico vinificato in bianco (valkoviiniksi viiniytetty Aglianico-kuohuviini), Falanghina passito (kuivatetuista rypäleistä valmistettu viini), Aglianico vinificato in bianco (valkoviiniksi viiniytetty Aglianico).

Muutos perustuu tarpeeseen suojata Irpinia-viiniä, jolla on tarkistettu alkuperänimitys, ja lisätä sen arvostusta korostamalla alueen monipuolisia ominaisuuksia. Tavoitteena on laajentaa mahdollisuuksia tuoda aluetta esille ja tarjota entistä monipuolisempi tuotevalikoima. Uusien viinityyppien avulla aluetta ja nimitystä voidaan luonnehtia paremmin ja luoda parempia mahdollisuuksia päästä markkinoille sekä tarjota loppukuluttajalle laajempi tuotevalikoima. Tämä koskee myös viiniluokkia, joita on tähän mennessä valmistettu IGT- tai perusviineinä.

Muutos koskee tuote-eritelmän 1, 2, 4, 5, 6, 7 ja 8 artiklaa ja yhtenäisen asiakirjan 4 ja 5 kohtaa.

2. Nykyisiin tyyppeihin tehtävät rypälelajikkeiden yhdistelmien muutokset ja rypälelajikkeiden yhdistelmien lisääminen uudentyyppisissä viineissä

— Valkoviinien rypälelajikkeiden yhdistelmää on muutettu aiemmasta ”Greco 40–50 prosenttia, Fiano 40–50 prosenttia” nykyiseen ”Fiano ja Greco, erikseen tai yhdistettynä, vähintään 50 prosenttia”. Rypälelajikkeiden yhdistelmää on tarkistettu päälajikkeiden yhdistelmän prosenttisuuden osalta, jotta viljeltyjä lajikkeita voidaan hyödyntää paremmin ja luoda mahdollisuuksia valmistaa tämäntyyppisiä viinejä, joiden ominaisuudet voivat olla vaihtelevia.

— Samaa rypälelajikkeiden yhdistelmää käytetään nyt myös uuden viinityypin ”Bianco Spumante” valmistuksessa.

— Tyyppien ”Rosso”, ”Rosato” ja ”Novello” rypälelajikkeiden yhdistelmää on muutettu aiemmasta ”vähintään 70 prosenttia Aglianico-lajiketta” nykyiseen ”vähintään 50 prosenttia Aglianico-lajiketta”. Rypälelajikkeiden yhdistelmää on tarkistettu päälajikkeen yhdistelmän prosenttiosuuden osalta, jotta muita viljeltyjä lajikkeita voidaan hyödyntää paremmin ja jotta voidaan luoda mahdollisuuksia valmistaa tämäntyyppisiä viinejä, joiden ominaisuudet voivat olla vaihtelevia.

— Samaa rypälelajikkeiden yhdistelmää käytetään nyt myös uusien viinityyppien ”Spumante Rosso” ja ”Spumante Rosato” valmistuksessa.

— Rypälelajikkeiden yhdistelmä on otettu käyttöön Aglianico-rypäleestä saatavien uusien Spumante-viinien valmistukseen: ”Spumante Aglianico ”, ”Spumante Aglianico vinificato in bianco” (valkoviiniksi viiniytetty Aglianico).

— Niissä Spumante-viineissä, joissa käytetty rypälelajike on mainittu, tuote-eritelmään on lisätty tieto, että toissijaisten lajikkeiden rypäleiden on oltava samanvärisiä kuin tuote-eritelmässä mainittu lajike. Tämä on muodollinen muutos, jolla täydennetään kuvausta tarkentamalla mahdollisuutta käyttää toissijaisia rypälelajikkeita erityyppisissä viineissä.

— Seuraavantyyppisten viinien rypälelajikkeiden yhdistelmä on lisätty: ”Aglianico vinificato in bianco” ja ”Falanghina passito”.

— Myös uudentyyppisissä viineissä käytettävien rypälelajikkeiden on oltava Avellinon maakunnalle (ei enää koko Campanian alueelle) tyypillisiä viinejä, lukuun ottamatta viinejä ”Aglianico Liquoroso” ja ”Sottozona Campi Taurasini”, joissa käytettävät rypälelajikkeet voivat olla peräisin Avellinon maakunnan alueen lisäksi koko Campanian alueelta. Tämän muodollisen muutoksen tarkoituksena on kuvata paremmin viinitilarekisteriin rekisteröityjä eri rypälelajikkeita.

Nämä muutokset koskevat tuote-eritelmän 2 artiklaa.

3. Tuotantoalueella lueteltujen viinityyppien ajantasaistaminen

— Sana ”myös” on lisätty, jotta sekä uudet että nykyiset viinit, joissa on maininta rypälelajikkeesta, voidaan sisällyttää rypäleiden viljelyalueen määritelmään.

— Uusi viinityyppi ”Aglianico vinificato in bianco” on lisätty, jotta se voidaan sisällyttää kaikkien tyyppien viljelyalueiden kuvaukseen.

Aluetta ei ole laajennettu. Nämä ovat muodollisia muutoksia, joilla ainoastaan ajantasaistetaan tuote-eritelmän 3 artiklassa ilmoitettuja viinityyppejä.

4. Rypäleiden hehtaarikohtainen enimmäistuotos ja luonnollinen vähimmäisalkoholipitoisuus

— Spumante-viinien, joissa on maininta rypälelajikkeesta, alkoholipitoisuutta on alennettu 10,50 tilavuusprosentista 10,00 tilavuusprosenttiin raikkaampien ja kevyempien tuotteiden aikaansaamiseksi. Lisäksi on lisätty myös uusi tyyppi ”Aglianico”, johon sovelletaan samoja raja-arvoja.

— Uusi tyyppi ”Falanghina Passito” on lisätty ”Falanghina-viinien” kuvaukseen samoin raja-arvoin.

— Uusien tyyppien ”Aglianico vinificato in bianco”, ”Bianco Spumante”, ”Rosato Spumante” ja ”Rosso Spumante” osalta on lisätty viinituotosta ja alkoholipitoisuutta koskevat vaatimukset.

Muutos koskee tuote-eritelmän 4 artiklaa ja yhtenäisen asiakirjan 5.2 kohtaa.

5. Viiniviljelmien sijaintia koskevat rajoitukset

— Viiniviljelmien 600 metrin korkeusraja on poistettu. Näin on tehty siksi, että nykyisessä tuote-eritelmässä kyseistä rajaa ei sovelleta viiniviljelmiin, jotka sijaitsevat muiden Irpinia-nimitysten tuotantoalueisiin sisältyvien kuntien alueilla,. Nämä ovat D.O.C.G.-luokituksen saaneet ”Fiano di Avellino”, ”Greco di Tufo” ja ”Taurasi” sekä osa-alueella ”Campi Taurasini” sijaitsevat viiniviljelmät. Lisäksi ilmastonmuutoksen vaikutuksesta korkealla sijaitsevien köynnösten viljelyalue laajenee.

Muutos koskee tuote-eritelmän 4 artiklaa.

6. Viininvalmistusmenetelmissä alueen ulkopuolella sovellettavat poikkeukset

— Kohta, jolla säännellään mahdollisia alueen ulkopuolella sovellettavia poikkeuksia viiniyttämis- ja viininvalmistusmenetelmiin, menetelmään, jossa viinistä jalostetaan kuohuviiniä, sekä kypsytysmenetelmiin, on poistettu, ja jo myönnetyt poikkeukset on hyväksytty. Uudelleenmuotoilulla vahvistetaan poikkeukset, jotka on hyväksytty 13 päivänä syyskuuta 2005 annetun ministerin määräyksen liitteenä olevan Irpinia PDO -viinin tuote-eritelmän 5 artiklassa.

Muutos koskee tuote-eritelmän 5 artiklaa ja yhtenäisen asiakirjan 9 kohtaa.

7. Kuohuviinin tuotanto

— On muutettu tietoa, joka koskee spumante-viinien jälkikäymisellä pullossa (perinteinen menetelmä) tai käymisellä suljetussa sammiossa (Charmat-menetelmä) tapahtuvaa tuotantoa uusien viinityyppien mukaisesti. Lisäksi pullossa tapahtuvalla jälkikäymisellä (perinteinen menetelmä) tuotettujen spumante-viinien kulutukseen luovuttamisen vähimmäisaikaa on lyhennetty 20 kuukaudesta 18 kuukauteen.

Muutokset koskevat tuote-eritelmän 5 artiklaa ja yhtenäisen asiakirjan 5.1 kohtaa.

8. Kuohuviinin valmistuksen maantieteellinen alue

— Viittaus siihen maantieteelliseen alueeseen, jolla kuohuviini valmistetaan, on poistettu, koska kyseinen säännös oli jo lisätty osaan, jossa käsitellään mahdollisia poikkeuksia viiniyttämis- ja viininvalmistusmenetelmiin, menetelmään, jolla viini muutetaan kuohuviiniksi, sekä kypsytysmenetelmiin alueen ulkopuolella.

Muutokset koskevat tuote-eritelmän 5 artiklaa.

9. Passito-viinit, joiden rypälelajike on mainittu

Lisätään uusi tyyppi ”Falanghina Passito”. Passito-viinien, joiden rypälelajike on mainittu, luetteloa on ajantasaistettu. Lisäksi ilmaisu ”valmistettu” korvataan ilmauksella ”tuotettu”, sillä se on tarkoituksenmukaisempi.

Muutos koskee tuote-eritelmän 5 artiklaa.

10. Sottozona Campi Taurasini – kulutukseen luovuttamisen päivämäärä

”Irpinia” sottozona Campi Taurasini -viinien osalta ”kypsytysaika” on korvattu ilmaisulla ”kulutukseen luovuttamisen määräaika”, joka on sadonkorjuuvuotta seuraava 1. syyskuuta, jotta tämä tieto olisi yhdenmukainen voimassa olevan tuote-eritelmän 6 artiklan viimeistä edellisen kohdan kanssa.

Muutos koskee tuote-eritelmän 5 artiklaa.

11. Uusien viinityyppien kuvaus ja eräiden nykyisen viinien ominaisuuksien muutokset

— Uusien viinityyppien osalta on lisätty kemiallis-fysikaaliset ja aistinvaraiset ominaisuudet: Spumante bianco, Spumante rosso, Spumante rosato, Spumante Aglianico, Spumante Aglianico vinificato in bianco, Aglianico vinificato in bianco, Falanghina passito. Uusien viinityyppien vuoksi on tarpeen määrittää kulutukseen saatettavan viinin kemiallis-fysikaaliset ominaisuudet ja aistinvaraiset ominaisuudet. Huolellisesti tarkastellut ja punnitut analyyttiset tiedot ja kuvaukset ovat osoitus laadukkaasta tuotteesta.

— Lisätään ilmaisu puolikuivaa kuvaava ilmaus ”abboccato”seuraaviin: Bianco, Rosso, Coda di Volpe, Falanghina, Fiano, Greco (jonka maun kuvauksesta poistetaan ilmaus ”intensiivinen”), Piedirosso, Sciascinoso, Aglianico, Sottozona Campi Taurasini. Muutoksilla on laajennettu jäännössokeripitoisuutta kuivaa kuvaavasta ilmauksesta ”secco” kuivaa tai puolikuivaa kuvaavaan ilmaukseen ”secco o abboccato”. Näin viiniä mukautetaan kuluttajien kehittyvien makumieltymysten mukaan kohti pehmeämpiä, helpommin lähestyttäviä ja helpommin juotavia viinejä. Arvoja on arvioitu huolellisesti muun muassa analysoimalla alueella tuotettuja vastaavanlaisia tuotteita.

— Vähimmäishappopitoisuutta on laskettu 5,0 grammasta/litra 4,5 grammaan/litra tyyppien ”Rosato” ja ”Novello” osalta. Vähimmäishappopitoisuusrajan alentamista pidettiin välttämättömänä ilmastonmuutoksen vaikutusten ja rypäleiden kypsymisprosessien johdosta.

— Sokeripitoisuuden asteikkoa on laajennettu ”dosaggio zero” -makeusasteesta makeaan (”dolce”) luokkien Falanghina Spumante, Fiano Spumante ja Greco Spumante osalta.

— Viinityyppien Falanghina Spumante, Fiano Spumante ja Greco Spumante kokonaisalkoholipitoisuuden vähimmäismäärää tilavuusprosentteina on laskettu 11,50 prosentista 11,00 prosenttiin. Tehdyillä muutoksilla on laajennettu makuominaisuuksissa makeustasoja markkinoiden uusiin vaatimuksiin vastaamiseksi. Lisäksi kokonaisalkoholipitoisuuden vähimmäismäärää tilavuusprosentteina on alennettu, jotta saadaan aikaan raikkaita ja keveitä viinejä. Kuvatut muutokset koskevat tuote-eritelmän 6 artiklaa ja yhtenäisen asiakirjan 4 kohtaa.

12. Pakkausmerkintöjen mainintojen ajantasaistaminen

— Adjektiivit ”extra” ja ”fine” on poistettu kiellettyjen mainintojen luettelosta, koska kyseisiä adjektiiveja käytetään kuvaamaan eräiden viiniluokkien ominaisuuksia. Muutos koskee tuote-eritelmän 7 artiklaa.

13. Maininta ”vinificato in bianco” (valkoviiniksi viiniyttäminen)

— Uuden tyypin ”Aglianico vinificato in bianco” osalta on lisätty tieto maininnan ”vinificato in bianco” kirjasinlajeista ja sijoittamisesta etikettiin. Maininta ”vinificato in bianco” on pakollinen, ja se on sijoitettava välittömästi nimityksen ”Irpinia Aglianico” alapuolelle kirjaimin, joiden on oltava pienemmät kuin alkuperänimityksen kuvauksessa käytetyt kirjaimet. Tämä muutos perustuu tarpeeseen säännellä uuden maininnan käyttöä. Muutos koskee tuote-eritelmän 7 artiklaa ja yhtenäisen asiakirjan 4 kohtaa.

14. Viittaus spumante-viineihin, joissa ei ole Millesimato-merkintää (vuosikertamerkintä)

Spumante-kuohuviiniä sisältävissä pulloissa ilman Millesimato-merkintää ei ole enää pakollista mainita rypäleiden tuotantovuotta.

Muutos koskee tuote-eritelmän 7 artiklaa ja yhtenäisen asiakirjan 9 kohtaa.

15. Pakkaus, nimellistilavuudet, sulkimet ja astiat – muutokset

— Ilmaisu ”korkit” on korvattu ilmaisulla ”sulkimet” artiklan otsikon tarkentamiseksi.

— On lisätty mahdollisuus käyttää muita kuin lasisia astioita eli hanapakkauksia, jotta voidaan vastata uusiin kulutustottumuksiin ja ulkomaisten markkinoiden vaatimuksiin.

— On lisätty tieto hanapakkausten käytön kieltämisestä viinityypeiltä, jotka ovat hyvin arvostettuja laatuja ja joita pidetään kyseisiin astioihin soveltumattomina.

— On lisätty tieto hanapakkausten käytön kieltämisestä seuraavilta viinityypeiltä: Irpinia Campi Taurasini, Irpinia Fiano passito, Irpinia Greco passito, Irpinia Falanghina passito, Irpinia Aglianico passito ja Irpinia Aglianico liquoroso. Nämä viinityypit ovat hyvin arvostettuja, ja niitä pidetään kyseisiin astioihin soveltumattomina.

— Lainsäädännössä sallittuja sulkimia koskevaa viittausta on ajantasaistettu, lukuun ottamatta kruunukorkkia. Lisäksi spumante-kuohuviinien osalta täsmennetään, että lasipullot on suljettava sienen muotoisella korkilla, lukuun ottamatta muovikorkkeja nimellistilavuuksissa, jotka ovat yli 20 cl. Nämä muutokset koskevat tuote-eritelmän 8 artiklaa.

YHTENÄINEN ASIAKIRJA

1. Tuotteen nimi

Irpinia

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

4. Kuohuviini

15. Kuivatuista rypäleistä valmistetut viinit

4. Viinin/viinien kuvaus

1. ”Irpinia” Bianco

LYHYT KIRJALLINEN KUVAUS

Väri: oljenkeltaisen eri sävyt; Tuoksu: kukkainen, hedelmäinen; Maku: kuiva tai puolimakea, tasapainoinen, tunnusomainen; Kokonaisalkoholipitoisuus vähintään: 10,5 til-% Sokeriton uutos vähintään: 15,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

2. ”Irpinia” Bianco spumante

LYHYT KIRJALLINEN KUVAUS

Vaahto: hienojakoinen ja pitkäkestoinen; Väri: oljenkeltaisen eri sävyt, mahdollisesti vihertäviä tai kultaisia vivahteita; Tuoksu: hieno, leveä ja monivivahteinen;

Maku: hieno ja harmoninen, kuivasta makeaan; Kokonaisalkoholipitoisuus vähintään: 11,00 til-% Sokeriton uutos vähintään: 15,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

3. ”Irpinia” Rosso

LYHYT KIRJALLINEN KUVAUS

Väri: rubiininpunaisen eri sävyt; Tuoksu: kukkainen, hedelmäinen, viipyilevä; Maku: kuiva tai puolimakea, tasapainoinen, tunnusomainen;

Kokonaisalkoholipitoisuus vähintään: 11,00 til-% Sokeriton uutos vähintään: 20,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

4. ”Irpinia” Rosso spumante

LYHYT KIRJALLINEN KUVAUS

Vaahto: hienojakoinen ja pitkäkestoinen; Väri: rubiininpunaisen eri sävyt; Tuoksu: hieno, leveä ja monivivahteinen; Maku: hieno ja harmoninen, kuivasta makeaan; Kokonaisalkoholipitoisuus vähintään: 11,00 til-% Sokeriton uutos vähintään: 18,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

5. ”Irpinia” Rosato

LYHYT KIRJALLINEN KUVAUS

Väri: vaaleanpunaisen eri sävyt Tuoksu: kukkainen, hedelmäinen; Maku: kuiva tai puolimakea, raikas, pehmeä; Kokonaisalkoholipitoisuus vähintään: 11,00 til-% Sokeriton uutos vähintään: 18,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

6. ”Irpinia” Rosato spumante

LYHYT KIRJALLINEN KUVAUS

Vaahto: hienojakoinen ja pitkäkestoinen; Väri: vaaleanpunaisen eri sävyt; Tuoksu: hieno, leveä ja monivivahteinen; Maku: hieno ja harmoninen, kuivasta makeaan; Kokonaisalkoholipitoisuus vähintään: 11,00 til-% Sokeriton uutos vähintään: 16,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

7. ”Irpinia” Novello

LYHYT KIRJALLINEN KUVAUS

Väri: purppuranpunainen; Tuoksu: viinimäinen, hedelmäinen, intensiivinen; Maku: kuiva tai puolimakea, raikas, intensiivinen; Kokonaisalkoholipitoisuus vähintään: 11,00 til-% Sokeriton uutos vähintään: 17,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

8. ”Irpinia” Coda di volpe

LYHYT KIRJALLINEN KUVAUS

Väri: oljenkeltaisen eri sävyt; Tuoksu: kukkainen, hedelmäinen; Maku: kuiva tai puolimakea, raikas, pehmeä; Kokonaisalkoholipitoisuus vähintään: 11,00 til-% sokeriton uutos vähintään 16,0 g/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

9. ”Irpinia” Falanghina

LYHYT KIRJALLINEN KUVAUS

Väri: oljenkeltainen, vihertäviä vivahteita; Tuoksu: kukkainen, hedelmäinen, intensiivinen; Maku: kuiva tai puolimakea, raikas, pehmeä; Kokonaisalkoholipitoisuus vähintään: 11,00 til-% Sokeriton uutos vähintään: 16,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

10. ”Irpinia” Falanghina spumante

LYHYT KIRJALLINEN KUVAUS

Vaahto: hienojakoinen ja pitkäkestoinen; Väri: oljenkeltaisen eri sävyt, mahdollisesti vihertäviä tai kultaisia vivahteita; Tuoksu: hieno, leveä ja monivivahteinen, käytetylle rypälelajikkeelle tyypillinen; Maku: hieno ja harmoninen, kuivasta makeaan; Kokonaisalkoholipitoisuus vähintään: 11,00 til-% Sokeriton uutos vähintään: 18,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

11. ”Irpinia” Falanghina passito

LYHYT KIRJALLINEN KUVAUS

Väri: oljenkeltaisesta kullan sävyyn, mahdollisia meripihkaan vivahtavia sävyjä; Tuoksu: hienostunut, tunnusomainen, kukkainen, hedelmäinen, tuoksuva;

Maku: keskimakea tai makea, täyteläinen, harmoninen, käytetylle rypälelajikkeelle tyypillinen; Kokonaisalkoholipitoisuus vähintään: 15,50 til-%; todellinen pitoisuus vähintään 12,00 til-%; vähimmäishappopitoisuus: 4,5 g/l Sokeriton uutos vähintään: 21,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,00 Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

12. ”Irpinia” Fiano

LYHYT KIRJALLINEN KUVAUS

Väri: oljenkeltaisen eri sävyt; Tuoksu: kukkainen, hedelmäinen, tunnusomainen; Maku: kuiva tai puolimakea, raikas, pehmeä; Kokonaisalkoholipitoisuus vähintään: 11,00 til-% Sokeriton uutos vähintään: 16,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

13. ”Irpinia” Fiano spumante

LYHYT KIRJALLINEN KUVAUS

Vaahto: hienojakoinen ja pitkäkestoinen; Väri: oljenkeltaisen eri sävyt, mahdollisesti vihertäviä tai kultaisia vivahteita; Tuoksu: hieno, leveä ja monivivahteinen, käytetylle rypälelajikkeelle tyypillinen; Maku: hieno ja harmoninen, kuivasta makeaan; Kokonaisalkoholipitoisuus vähintään: 11,00 til-% Sokeriton uutos vähintään: 18,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

14. ”Irpinia” Fiano passito

LYHYT KIRJALLINEN KUVAUS

Väri: käytetylle rypälelajikkeelle tyypillinen; Tuoksu: hienostunut, tunnusomainen, kukkainen, hedelmäinen, tuoksuva; Maku: keskimakea tai makea, täyteläinen, harmoninen, käytetylle rypälelajikkeelle tyypillinen; Kokonaisalkoholipitoisuus vähintään: 15,50 til-%; Sokeriton uutos vähintään: 21,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,00 Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

15. ”Irpinia” Greco

LYHYT KIRJALLINEN KUVAUS

Väri: oljenkeltaisen eri sävyt; Tuoksu: kukkainen, hedelmäinen; Maku: kuiva tai puolimakea, raikas, pehmeä; Kokonaisalkoholipitoisuus vähintään: 11,00 til-% Sokeriton uutos vähintään: 16,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

16. ”Irpinia” Greco spumante

LYHYT KIRJALLINEN KUVAUS

Vaahto: hienojakoinen ja pitkäkestoinen; Väri: oljenkeltaisen eri sävyt, mahdollisesti vihertäviä tai kultaisia vivahteita; Tuoksu: hieno, leveä ja monivivahteinen, käytetylle rypälelajikkeelle tyypillinen; Maku: hieno ja harmoninen, kuivasta makeaan; Kokonaisalkoholipitoisuus vähintään: 11,00 til-% Sokeriton uutos vähintään: 18,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

17. ”Irpinia” Greco passito

LYHYT KIRJALLINEN KUVAUS

Väri: käytetylle rypälelajikkeelle tyypillinen; Tuoksu: hienostunut, tunnusomainen, kukkainen, hedelmäinen, tuoksuva; Maku: keskimakea tai makea, täyteläinen, harmoninen, käytetylle rypälelajikkeelle tyypillinen; Kokonaisalkoholipitoisuus vähintään: 15,5 til-% Sokeriton uutos vähintään: 21,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,00 Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

18. ”Irpinia” Piedirosso

LYHYT KIRJALLINEN KUVAUS

Väri: rubiininpunaisen eri sävyt; Tuoksu: hedelmäinen, viipyilevä ja intensiivinen; Maku: kuiva tai puolimakea, sopivan tanniininen; Kokonaisalkoholipitoisuus vähintään: 11,50 til-% Sokeriton uutos vähintään: 20,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

19. ”Irpinia” Sciascinoso

LYHYT KIRJALLINEN KUVAUS

Väri: rubiininpunaisen eri sävyt; Tuoksu: hedelmäinen, tunnusomainen, intensiivinen; Maku: kuiva tai puolimakea, pehmeä, tasapainoinen;

Kokonaisalkoholipitoisuus vähintään: 11,50 til-% Sokeriton uutos vähintään: 20,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 g/l viinihappona ilmaistuna Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

20. ”Irpinia” Aglianico

LYHYT KIRJALLINEN KUVAUS

Väri: rubiininpunaisen eri sävyt; Tuoksu: tunnusomainen, intensiivinen; Maku: kuiva tai puolimakea, sopivan tanniininen, tasapainoinen;

Kokonaisalkoholipitoisuus vähintään: 11,50 til-% Sokeriton uutos vähintään: 20,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

21. ”Irpinia” Aglianico spumante

LYHYT KIRJALLINEN KUVAUS

Vaahto: hienojakoinen ja pitkäkestoinen; Väri: vaaleanpunaisen tai punaisen eri sävyt; Tuoksu: hieno, leveä ja monivivahteinen, käytetylle rypälelajikkeelle tyypillinen;

Maku: hieno ja harmoninen, kuivasta makeaan; Kokonaisalkoholipitoisuus vähintään: 11,00 til-% Sokeriton uutos vähintään: 18,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: Haihtuvien happojen pitoisuus enintään (mEq/l) 5,0 Kokonaisrikkidioksidipitoisuus enintään (mg/litra)

22. ”Irpinia” Aglianico vinificato in bianco

LYHYT KIRJALLINEN KUVAUS

Väri: oljenkeltaisen eri sävyt, harmaita tai vaaleanpunaisia vivahteita; Tuoksu: kukkainen, hedelmäinen; Maku: kuiva tai puolimakea, hienostunut, harmoninen, miellyttävä; Kokonaisalkoholipitoisuus vähintään: 11,50 til-% Sokeriton uutos vähintään: 17,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

23. ”Irpinia” Aglianico vinificato in bianco spumante

LYHYT KIRJALLINEN KUVAUS

Vaahto: hienojakoinen ja pitkäkestoinen; Väri: oljenkeltaisen eri sävyt, harmaita tai vaaleanpunaisia vivahteita; Tuoksu: hieno, leveä ja monivivahteinen, käytetylle rypälelajikkeelle tyypillinen; Maku: hieno ja harmoninen, kuivasta makeaan; Kokonaisalkoholipitoisuus vähintään: 11,00 til-% Sokeriton uutos vähintään: 18,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 5,0 Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

24. ”Irpinia” Aglianico passito

LYHYT KIRJALLINEN KUVAUS

Väri: käytetylle rypälelajikkeelle tyypillinen; Tuoksu: hienostunut, tunnusomainen, kukkainen, hedelmäinen, tuoksuva; Maku: keskimakea tai makea, täyteläinen, harmoninen, käytetylle rypälelajikkeelle tyypillinen; Kokonaisalkoholipitoisuus vähintään: 15,00 til-%; Sokeriton uutos vähintään: 21,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,00 Vähimmäishappopitoisuus: 4,5 Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

25. ”Irpinia” Aglianico liquoroso

LYHYT KIRJALLINEN KUVAUS

Väri: voimakkaan rubiininpunainen, viinin ikääntyessä granaatinpunaisia sävyjä; Tuoksu: eteerinen, intensiivinen, tunnusomainen; Maku: täyteläinen, samettinen, lämmin, kuiva tai täyteläistä pyöreyttä puolikuivassa, puolimakeassa tai makeassa viiniluokassa; Kokonaisalkoholipitoisuus vähintään: 16,00 til-%; Sokeriton uutos vähintään: 21,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15,00 Vähimmäishappopitoisuus: 4,5 Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

26. ”Irpinia” sottozona Campi Taurasini

LYHYT KIRJALLINEN KUVAUS

Väri: rubiininpunainen, viinin ikääntyessä granaatinpunaisia sävyjä; Tuoksu: intensiivinen, viipyilevä, tunnusomainen ja miellyttävä; Maku: kuiva tai puolikuiva, sopivan tanniininen, pehmeä, ryhdikäs; Kokonaisalkoholipitoisuus vähintään: 12,00 til-% Sokeriton uutos vähintään: 22,0 g/l

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: 4,5 Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

1. Kuohuviinin valmistus

Erityinen viininvalmistusmenetelmä

Kuohuviinien valmistus jälkikäymisellä pullossa (perinteinen menetelmä) tai suljetussa sammiossa (Charmat-menetelmä),

2. Valkoviinin valmistus

Erityinen viininvalmistusmenetelmä

Valkoviini valmistetaan ilman kosketusta punaisten rypäleiden kuoriin, jotta saadaan valkoista rypälemehua.

3. Kypsytys

Erityinen viininvalmistusmenetelmä

Suojatulla alkuperänimityksellä merkityt ”Irpinia sottozona Campi Taurasini” -viinit on luovutettava kulutukseen sadonkorjuuvuotta seuraavan vuoden 1. päivästä syyskuuta lähtien.

Perinteisellä menetelmällä valmistetut spumante-kuohuviinit voidaan toimittaa kuluttajalle enintään 18 kuukauden päästä laskien viimeksi korjattujen rypäleiden satovuoden 1 päivästä lokakuuta.

b. Enimmäistuotokset:

1. ”Irpinia”: Bianco, myös Spumante, Rosato, myös Spumante, Rosso myös Spumante, Novello 10 000 kg rypäleitä/ha

2. ”Irpinia”: Coda di Volpe, Falanghina, myös Spumante ja Passito, Fiano, myös Spumante ja Passito, Greco, myös Spumante ja Passito 12 000 kg rypäleitä hehtaarilta

3. ”Irpinia”: Piedirosso, Sciascinoso, Aglianico, myös Spumante, Aglianico vinificato in bianco, myös Spumante 12 000 kg rypäleitä hehtaarilta

4. ”Irpinia”: Aglianico Passito, Aglianico Liquoroso 12 000 kg rypäleitä hehtaarilta

5. ”Irpinia” sottozona Campi Taurasini (osa-alue) Aglianico 11 000 kg rypäleitä hehtaarilta

6. Rajattu maantieteellinen alue

”Irpinia”, kaikki tyypit, lukuun ottamatta seuraavia osa-alueita: viininviljelylle soveltuvat alueet koko Avellinon maakunnan hallintoalueella. ”Irpinia” osa-alue Campi Taurasini seuraavien kuntien koko hallinnollinen alue: Taurasi, Bonito, Castelfranci, Castelvetere sul Calore, Fontanarosa, Lapio, Luogosano, Mirabella Eclano, Montefalcione, Montemarano, Montemiletto, Paternopoli, Pietradefusi, Sant’Angelo all’Esca, San Mango sul Calore, Torre le Nocelle, Venticano, Gesualdo, Villamaina, Torella dei Lombardi, Grottaminarda, Melito Irpino, Nusco, Chiusano San Domenico.

7. Pääasiallinen rypälelajike / pääasialliset rypälelajikkeet

Aglianico N. – Ellenica

Coda di volpe bianca B. – Coda di volpe

Falanghina B.

Fiano B.

Greco B.

Piedirosso N. – Palombina

Sciascinoso N.

8. Yhteyden/yhteyksien kuvaus

Irpinia

Irpinia on Etelä-Italiassa sijaitseva historiallinen ja maantieteellinen alue, joka kuuluu nykyään Avellinon maakuntaan ja sijaitsee Campanian alueen itäiseen keskiosaan. Se sijaitsee pääosin vuoristoisessa sisämaassa.

Tällä maakunnalla on ikivanhat viininvalmistusperinteet. Sille ovat tyypillisiä hyvin vaihtelevat maaperä- ja ilmasto-olosuhteet, jotka koko alueen halkovat Paternion ja Terminion vuorijonot saavat aikaan. Tämän erityisesti viljelyetäisyyksien ja viiniköynnösten kasvualueiden moninaisuuden ansiosta alueella voidaan tuottaa erilaisia viinilaatuja. Irpinian alueen maaperä on hyvin vaihtelevaa sijainnista riippuen.

Maisemassa vuorottelevat laaksot ja kukkulat, joiden halki kiemurtelee lukuisia jokia ja puroja. Näitä ovat muun muassa Calore Irpino, Ofanto ja Sele.

Irpinian alueelle on erityistä Apenniinien vuoristoketju, joka jakaa sen kahteen alueeseen: toisella puolella on Tyrrhenanmeren alue, johon kuuluu Avellinon alue, ja toisella puolella Adrianmeren alue, johon kuuluvat Sant’Angelo dei Lombardin ja Ariano Irpinon alueet.

Pinnanmuodostukseltaan Irpinian alue koostuu vuorista ja kukkuloista. Tasaisemmalla alueella on joitakin aaltoilevia ylänköalueita sekä laaksoja.

Vuoristoinen alue koostuu kahdesta sen halki kulkevasta Paternion ja Terminion vuorijonosta, joiden ansiosta alueella voidaan tuottaa erilaisia viinilaatuja, koska viljelyetäisyydet ja viiniköynnösten kasvualueet vaihtelevat. Irpinian alueen maaperä on hyvin monimuotoista sijainnista riippuen.

Irtonaista maaperää on runsaasti, ja sen ominaisuudet muistuttavat Vesuviuksen alueen maaperää sillä esiintyvän vulkaanisen tuhkan johdosta. Sitä esiintyy erityisesti maakunnan keskiosassa, johon kuuluu Avellinon syvänne ja joka jatkuu alueelle, jonka maaperä koostuu eoseenikaudella ja pleistoseenikaudella kehittyneistä kerrostumista. Maaperä ei ole kovin kivipitoista, ja se sisältää runsaasti savea ja ravinteita ja on emäksistä, etenkin pohjoisrinteen ja itäisen vyöhykkeen kukkulaisilla alueilla.

Täältä löytyvät Campanian alueen viininviljelyn parhaat tuotokset: valkoviinit, kuten Fiano, Greco, Coda di Volpe ja Falanghina, sekä punaviinit, kuten Aglianico, Piedirosso ja Sciascinoso.

Ensisijaisen tärkeitä ovat tuotantoalueeseen liittyvät historialliset ja inhimilliset tekijät, jotka ovat osana vakiintunutta perinnettä osaltaan edistäneet Irpinia-viinin valmistusta.

Alueen viininviljely ulottuu kauas historiaan ja liittyy läheisesti sen halki virtaavaan Sabato-jokeen. Sen nimi juontaa juurensa sabiinien kansasta, samnilaisesta heimosta, joka asettui Sabaton valuma-alueelle (Livius).

Historiallisesti tämä alue vakiintui viininviljelyn kehityksen keskukseksi 1800-luvulla Tufon kunnassa havaittujen valtavien rikkiesiintymien ansiosta. Rikin esiintyminen ja saatavuus ovat edistäneet viiniköynnöksen viljelyä koko Irpinian alueella ja synnyttäneet viljelytekniikan, jossa käytetään rikkiä rypäleterttujen suojelemiseksi ulkoisilta taudinaiheuttajilta.

Uudella ajalla Irpinian alueen merkittävä viininviljelyyn perustuvan talouden kehitys saavutettiin 1900-luvun lopussa, kun Irpinian viinien laajamittainen vienti Ranskaan aloitettiin. Irpino-viinistä tuli erittäin kysyttyä, ja sitä myytiin keskimäärin hintaan 25–30 liiraa/centaro (75 kg). Viiniköynnöksestä muodostui merkittävä vaurauden lähde alueella (A. Valente). Tuohon aikaan istutusala oli yli 63 000 hehtaaria, josta 2 000 hehtaaria oli varattu erityisviljelmille (F. Madaluni 1929).

Vuonna 1835 Il Giornale Economico del Principato Ulteriore (Principato Ulteriore -ruhtinaskunnan talouslehti) julkaisi uutisen uusien viinitilojen perustamista alueella ja olemassa olevien tilojen ja laitteiden nykyaikaistamisesta. Nämä ovat kiistattomia todisteita menneistä ajoista. Artikkeli päättyy luetteloon käyttöön otettavista toimenpiteistä.

Vakuuttavia todisteita saadaan myös Comizio Agrarion (maatalouskomitea) asiakirjoista. Kyseinen komitea perustettiin Società Economica del Principato d’Ultran (Principato Ulteriore -ruhtinaskunnan talousyhdistys) muutoksella maatalousministeriön 23. joulukuuta 1866 antaman kuninkaallisen asetuksen nojalla.

Rypäleiden ja viinin tuotanto on pitkään ollut merkittävä tulonlähde alueen maataloudelle. Irpinia on ollut pitkään Italian maakunnista rypäleiden kärkituottajia. Senaattori Arturo Marescalchi totesi vuonna 1923 Italian viininviljelystä kertovan vuosikirjan Annuario Vinicolo d’Italia esipuheessa, että Irpinia oli Italian maakunnista kolmanneksi suurin viinintuottaja, ja sen viinintuotanto oli 2 319 000 hehtolitraa.

Viinikirvan oli vaikeaa levitä ja asettua alueella, jonka maaperä sisälsi tyypillisesti runsaasti vulkaanista tuhkaa. Niinpä kun muilla viininviljelyalueilla menetettiin satoa, Irpinialla oli merkittävää varantoa, josta voitiin toimittaa rypäleitä kirvaepidemiasta kärsineille tuottajille.

Vuonna 1934 julkaistussa selonteossa Avellinon alueen viineistä I vini dell’Avellinese Amedeo Jannacone kirjoittaa: ”On ilmeistä, että viininviljely on Irpiniassa laajamittainen maatalouden ala, joka tuottaa huomattavaa pääomaa ja tarjoaa samalla hyvinvointia monille maaseudun perheille”. Avellinon maakunnan monien kylien vauraus on ennen kaikkea viinituotannon ja -kaupan ansiota. Tämä vauraus synnyttää kiistatonta kehitystä kaikissa maatalouden haaroissa samoin kuin itse maaseudun väestön elämässä.

Tuotannon määrä ylsi 1800-luvulla yli miljoonaan hehtolitraan, ja siitä suuri osa vietiin ulkomaille. Koko maakunnan alueella viininviljely oli tuolloin vuosia maatalouden kantava taloudellinen voima. ”Catasto Agrarion” (maatalousalan maarekisteri) mukaan maaseudun talouteen ja yhteiskuntaan investoitiin valtavia summia rahaa (noin 500 miljoonaa tuolloista liiraa). Toiminnan laajenemisen tueksi rakennettiin Irpinian ensimmäinen rautatie, joka tuli pian tunnetuksi ”viinirautatienä”. Se yhdisti Sabaton ja Caloren viinintuotannon parhaat ja suurimmat keskukset suoraan suurimpien italialaisten ja eurooppalaisten markkinoiden kanssa. Rautatieasemista erityisesti Grecon alueella on vielä tänä päivänä olemassa ja toiminnassa lukuisia, kuten Tufo, Prata, Taurasi ja Montemiletto.

Vuonna 1878 perustetun Avellinon kuninkaallisen viininviljely- ja viininvalmistuskoulun ansiosta alueesta muodostui yksi Italian tärkeimmistä viininviljelykeskuksista.

Sosiaalisen ja taloudellisen kehityksen veturina toimineen koulun ansiosta Avellinon alueesta tuli yksi tärkeimmistä Italian viinintuotanto- ja -vientialueista. Lähteiden mukaan vienti suuntautui pääasiassa Ranskaan.

Tästä lähtivät käyntiin myös kokeilut, joiden tarkoituksena oli parantaa tekniikoita arvostettujen viiniköynnösten ja viinien tuottamiseksi sekä laajentaa ja kehittää myyntikelpoisten tuotteiden valikoimaa. Näin otettiin ensimmäiset askeleet kuohuviinien valmistuksessa kotoperäisistä lajikkeista, joita olivat erityisesti Fiano, Greco ja Aglianico. Niitä valmistettiin sekä suljetussa sammiossa että pullossa perinteisellä menetelmällä.

Irpinian alueen viininvalmistusalan vahvuuden ansiosta siihen liittyvää muuta varteenotettavaa kaupallista toimintaa kyettiin kehittämään. Toiminnassa oli esimerkiksi työpajoja, jotka olivat erikoistuneet sekä viininviljelyssä tarvittavien kastelupumppujen ja erikoisvälineiden että viininvalmistusjärjestelmien, tynnyreiden ja säiliöiden valmistamiseen ja myyntiin.

Irpinian viinintuotannon tekninen ja taloudellinen merkitys on aikojen saatossa jatkuvasti tunnustettu kaikissa rypälelajikkeita ja viininvalmistusta koskevissa tieteellisissä tutkimuksissa.

Koko Irpinian alueella yleisesti viljellyt viiniköynnökset ja erityinen paneutuminen viininviljelyyn johtivat vuosisatojen mittaan siihen, että alueella kehitettiin asianmukaisia viininviljelyjärjestelmiä, joissa tekniset ja tuotannolliset vaatimukset sovitettiin yhteen viljeltävien viiniköynnöslajikkeiden fysiologisten ominaisuuksien kanssa.

Näistä voidaan tuoda esiin muun muassa ”Alberata Taurasina” tai ”Antico sistema taurasino” -kasvatusmenetelmä, joka juontaa etruskilaisiin menetelmiin ja jota käytetiin Aglianico-lajikkeen ja punaisten rypälelajikkeiden viljelyssä. Toinen on ”Avellinon järjestelmä”, joka oli varsin yleisesti käytössä ollut menetelmä valkoisten lajikkeiden esimerkiksi Greco, Fiano ja Coda di Volpe -rypäleiden, viljelyssä.

Koko Irpinian alueella yleisesti viljellyt viiniköynnökset ja erityinen paneutuminen viininviljelyyn johtivat vuosisatojen mittaan siihen, että alueella kehitettiin asianmukaisia viininviljelyjärjestelmiä, joissa tekniset ja tuotannolliset vaatimukset sovitettiin yhteen viljeltävien viiniköynnöslajikkeiden fysiologisten ominaisuuksien kanssa. Lisäksi on otettava huomioon, että Irpinian tyypillinen ilmasto on leuto, suuria lämpötilavaihteluja ei ole, talvi on kylmä ja lumisateita esiintyy. Kesät ovat sen sijaan suhteellisen lämpimät. Vuoden mittaan sateita on runsaasti, ja niiden määrät ovat eri alueilla 800–1 200 mm.

Alueen erityiset lämpö-, sade- ja tuuliolosuhteet ovat lähes täydelliset asteittaiselle kypsymisprosessille sekä sokerin ja hapon tasapainolle, mikä mahdollistaa korkealaatuisten viinien tuotannon.

Tällainen ihanteellinen tilanne on maantieteellisen sijainnin, pinnanmuodostuksen ja päivän ja yön merkittävien lämpötilavaihteluiden ansiota. Ne ovat erityisen suotuisat viinirypäleiden kypsymisen alkuvaiheessa ja kypsytyksen aikana.

Nämä olosuhteet ovat erinomaiset viiniköynnösten kehittymiselle ja rypäleiden kypsymisen osatekijöille. Niiden ansiosta voidaan tuottaa rypäleitä, joiden happo- ja sokeritasapaino on täydellinen, ja valmistaa kuohuviinejä, joiden aistinvaraiset vivahteet hyvin erikoislaatuiset. Lisäksi tämä alue on toisen maailmansodan jälkeen ollut yksi ensimmäisistä Italiassa, jossa on kehitetty korkealaatuisia valkoviinejä, sillä niitä on ollut aiemmin vaikeaa säilyttää ja kuljettaa. Maaperän ja ilmasto-olosuhteiden sekä nykyaikaisten tekniikoiden ansiosta ominaisuuksiltaan erityisten ja selkeästi erottuvien valkoviinien, roseeviinien ja punaisista rypäleistä valmistettujen valkoviinien tuotanto vakiintui alueella. Alueesta muodostui 1970-luvulla yksi arvostetuimmista yksinkertaisten, mutta ominaisuuksiltaan erityisten ja selkeästi erottuvien valkoviinien tuotantoalueista.

9. Olennaiset lisäedellytykset (pakkaaminen, merkinnät, muut vaatimukset)

Viininvalmistusalue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Suojatulla alkuperänimityksellä ”Irpinia” merkittyjen viinien, joiden rypälelajike on tai ei ole mainittu, ja osa-alueen Campi Taurasini -viinien viiniyttämis- ja viininvalmistusmenetelmät ja mahdolliset kypsytysmenetelmät, on toteutettava Avellinon maakunnan alueella.

Poikkeukset, jotka on hyväksytty 13 päivänä syyskuuta 2005 annetun ministerin määräyksen liitteenä olevan Irpinia PDO -viinin tuote-eritelmän 5 artiklassa, ovat voimassa.

Nimi ja kuvaus

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Suojatun alkuperänimityksen saaneen Irpinia-viinin kuvauksessa ja esittelyssä rypäleen nimi on esitettäväalkuperänimityksen kuvauksessa käytettyjä kirjaimia pienemmällä kirjasinlajilla.

”Irpinia” Aglianico vinificato in bianco-viineissä, myös ”Spumante”-viineissä, merkintä ”vinificato in bianco” on pakollinen. Se on sijoitettava heti nimityksen ”Irpinia Aglianico” alapuolelle alkuperänimityksen kuvauksessa käytettyjä kirjaimia pienemmällä kirjasinlajilla.

Satovuosi

Pulloissa, jotka sisältävät suojatulla alkuperänimityksellä merkittyä Irpinia-viiniä, on aina ilmoitettava rypäleiden tuotantovuosi. Tätä ei kuitenkaan sovelleta kuohuviineihin, joissa ei ole Millesimato-merkintää (vuosikertamerkintä), eikä väkeviin viineihin.

Vigna (”viinitila”)

Pakkausmerkinnässä olevan nimityksen ”Vigna” perässä on sallittua mainita vastaava paikkakunnan nimi voimassa olevan lainsäädännön mukaisesti.

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/17662

(1) EUVL L 9, 11.1.2019, s. 2.